# **Referat, FAU-møtet 2.april - Midtstuen skole**

**Tilstede:**

Ineke Arnstad 8A

Kristina Miller 8B

Kirsti Ween 8C

Per Wirén 8D

Susann Brekke 8E

Julie Baumann 9A

Finn Røgenes 9B

Morten Bergh-Hansen 9C

Caroline Borch-Nielsen 9D

Trude Sleire 9E

Anne Katrine Aa 9F

Frederikke Lysgård 9G

Camilla Forberg 10

Kathrine Astrup 10D

Malin Tønseth 10F

FAU minner om at FAU-representantene har møteplikt i FAU-møtene (fire årlig) og må be sin vara (klassekontakten) om å delta hvis hun/han ikke kan.

**Agenda:**

1. Godkjenning av innkalling

2. Godkjenning av referat fra sist møte

4. Orientering og diskusjon med elevrådet rundt elevundersøkelsen og tiltak

3. Orientering om status i skolen

5. Oppdatering fra MSV

6. Eventuelt

1. **Godkjenning av innkalling**

Agenda ble godkjent.

1. **Godkjenning av referat fra sist møte**

Referatet ble godkjent. Alle FAU-representantene sender referat til foreldrene i sin klasse. Fremtidige innkallinger skal også legges ved referat fra siste møte.

1. **Orientering og diskusjon med elevrådet rundt elevundersøkelsen og tiltak**

* Elevundersøkelsen ble grundig gjennomgått av Leder og Nestleder i Elevrådet
* Utdrag av undersøkelsen mht resultater og tiltak:
  + Trivsel; score 4.3. Tiltak: Mer aktivitet på tvers i trinnet, f.eks. ballspill, samt klasseturer og trinnturer
  + Har du noen å være sammen med; score 4.7. Tiltak: Arrangere aktiviteter i friminuttene, og blande gutter og jenter
  + Gleder seg til å gå på skolen; score 3.7. Ta initiativ til flere aktiviteter for å bedre miljøet.
  + Opplever du at lærerne bryr seg; score 3.9. Tiltak: Elevrådet understreker at det er variasjoner blant lærerne. De oppfordrer lærerne til å vise læreglede, stille spørsmål og være interessert i den enkelte elev og gi tilbakemeldinger
  + Jeg synes det vi lærer er viktig; score 3.9. Tiltak: Elevrådet oppfordrer lærerne til å i større grad forklare hvorfor det de lærer er viktig og hvordan det kan komme til nytte videre i livet
  + Lærerne legger til rette for praktiske arbeidsmåter (f.eks spill, rollespill, lage modeller); score 3.1. Tiltak: Lærerne jobber mye med å legge til rette for god læring og vil fortsette å ha fokus på dette, også ifm ny læringsplan
  + Lærerne gir nok tid til tillitsvalgt for å gjøre elevrådsarbeid; score 3.7. Tiltak: Elevrådsrepresentant og lærer må etablere god dialog, og elevrådsrepresentant må også gi god oppsummering til klassen etter elevrådsmøter
* Elevundersøkelsen viser relativ høy score angående mobbing på skolen. En usikkerhetsfaktor er at det har kommet tilbakemeldinger om at enkelte elever «tullesvarer» på undersøkelsen. Men skolen tar undersøkelsen på største alvor. Skolen er også kjent med utfordring med utestenging. For å få tydeligere svar vurderer skolen å bruke klassetrivselundersøkelse fra klassetrivsel.no i tillegg. Dette er ikke en anonym spørreundersøkelse. Det vurderes også å lage en ekstra undersøkelse som er kortere for å få et bedre grunnlag. FAU v/Finn bistår gjerne med å se gjennom denne. Innspill fra FAU er å legge til et spørsmål knyttet til seksuell trakassering/uønsket seksuell oppmerksomhet. Det forekommer mye stygt språk blant elevene.
* Elevundersøkelsen viser også at noen føler seg forskjellsbehandlet av lærerne og kommentarer fra lærerne kan oppfattes som sårende. Elevrådet vil gjennomgå hele undersøkelsen med lærerne og også adressere dette.
* Elevundersøkelsen gjennomgås i hver klasse.
* Det understekes fra skolens side at det å skape et trygt elevmiljø er et hovedfokus for skolen.

1. **Orientering om status i skolen**

**Bygg og utstyr**

* Skolen har fått svar fra Undervisningsbygg at Midtstuen skole er et ‘utadgående bygg’, dvs at det må totalrehabiliteres eller rives og bygges ny skole.
* Ovner ble byttet i fjor. Nå skal lamper byttes. Det kan medføre at klassene må bytte rom noen få dager.
* Nye PCer er bestilt og leveres i slutten av april/begynnelsen av mai. Type Lenovo hybridløsning med touch-skjerm er valgt. Til høsten vil alle elever få sin egen PC. Det vil inngås en låneavtale, og PCen må erstattes hvis den knuses/ødelegges.

**Orden i klasserommene**

* Skolen melder om et betydelig problem med rot, griseri og hærverk, både i klasserom, fellesarealer og uteområder. Det har også kommet klager fra naboer. Det understrekes samtidig at dette ikke gjelder alle, men et mindretall av elevene. Skolen vet hvor problemene er størst, men har ikke oversikt over alt.
* Tiltak:
  + Ordenselev er innført i klassene
  + Rydding av uteområde fordeles mellom klassene
  + Når saker oppstår tas det tak i umiddelbart og foreldre involveres
  + Skolen venter på å få kildesorteringsanlegg
  + Skolen vurderer å ta bort automater med bl.a youghurter
* Innspill fra FAU: Rektor kan si tydeligere fra til foreldrene på foreldremøter – dette er ikke greit, vi forventer mer av våre ungdommer. Det er også viktig med holdningsarbeid fra foreldrenes side.

**Utestenging**

Elevundersøkelsen viser at det er utfordring med utestenging blant elevene. Skolen er også kjent med dette fra tidligere. Det kan f.eks være tilfeller hvor elever må holde noen utenfor for selv å bli med i en gjeng. Dessverre er det også slik at det er tilfeller hvor foreldre styrer barna sine ift ekskludering.

Utfordring med utestenging er ikke unikt for Midtstuen, og heller ikke et nytt problem, men viktig å være bevisst på og ta tak i.

FAU og skolen oppfordrer foreldre til å bidra til å redusere dette problemet gjennom holdningsarbeid. Foreldre oppfordres til å være gode ambassadører.

1. **Oppdatering fra MSV**

* Båtførerprøven: 2 av 3 deler er gjennomført
* Jegerprøve: Avlyst pga for få påmeldte. Merknad: Det viser seg også at det var utfordring med å få sendt informasjon ut til alle klassene i tide.
* Det er en generell utfordring å få oppdaterte maillister for klassekontakter. FAU ønsker seg en ansvarlig i administrasjonen som tar ansvar for dette.

**6)** **Eventuelt**

* FAU etterlyser bedre koordinering ift prøver. Prøveplanen har som mål å få til dette, men pga mye justeringer er det fortsatt forbedringspotensial.
* Oppstart av skoleåret på høsten. Det kom innspill fra FAU om raskere oppstart av det faglige arbeidet på høsten, dog understekes det at miljøaktiviteter og f.eks Midstuen-uken er viktige tiltak for å bidra til godt læremiljø fra starten.